EUROOPAN YHTEISÖJEN KOMISSIO 
Bryssel, 20.11.1995 
KOM(95) 582 lopull. 
KOMISSION TIEDONANTO 
Jälleenrakennus entisessä Jugoslaviassa: 
Euroopan unionin avustusta koskeva hallinto ja kansainvälisen avun 
yhteensovittaminen 

L Johdanto 
Tiedonannossaan neuvostolle 2 päivänä lokakuuta ja myöhemmissä asiaa koskevissa 
asiakirjoissa erityisesti (yleisten asiain) neuvoston kokouksessa 30 päivänä lokakuuta 
esitellyssä alustavassa asiakirjassa, komissio on korostanut niitä vaatimuksia, jotka 
kansainvälinen yhteisö kokonaisuudessaan ja erityisesti Euroopan unioni asettavat 
avunannolle entisen Jugoslavian jälleenrakentamiseksi. Jälleenrakennus edellyttää monien 
avunantajien yhteisiä ponnisteluja mukaan lukien Yhdysvallat, muut OECD-maat, 
islamilaisten maiden konferenssiin osallistuvat maat ja kansainväliset rahoituslaitokset. 
Euroopan unionin ja sen jäsenvaltioiden avustus edellyttää sekä tärkeitä päätöksiä 
yhteisön antamasta avusta ja kyseisten projektien hoidosta että kaikkien.toimijoiden ja 
avunsaajamaiden ponnistelujen yhteensosovittamista. 
Ottaen huomioon unionin oman merkittävän avustuksen ja vastuun siitä, että poliittiset 
ehdot täytetään sekä kokemuksen avunannosta, unionin on oltava avainasemassa avun 
yhteensovittamisessa. Kansainvälisiä rahoituslaitoksia tullaan myös vaatimaan käyttämään 
kokemuksiaan ja vaikutusvaltaansa siten, että esimerkiksi tärkeitä yhteensovittamistehtäviä 
voitaisiin antaa Maailmanpankille. 
Tästä näkökulmasta tarkasteltuna komissio ja Maailmanpankki kehittävät yhteisen 
yhteensovittamissuunnitelman, joka kattaa kaikki jälleenrakennushankkeet. Komissio on 
ollut läheisessä neuvonpidossa Maailmanpankin kanssa muutamia viikkoja; Sarajevoon 
22-31 lokakuuta tehdyn yhteisen arviointimatkan ja Washingtonissa 9 ja 10 marraskuuta 
pidettyjen suunnittelukokousten jälkeen molemmat osapuolet ovat laajalti yhtä mieltä 
entisen Jugoslavian jälleenrakentamisesta ja erityisesti kansainvälisen avun 
yhteensovittamisesta tavoitteen saavuttamiseksi. Komissio ja Maailmanpankki ovat 
sopineet, että jälleenrakentamiseen tulee sisältyä poliittinen ja taloudellinen uudistus 
varmistuakseen, että avustustoimet toteutetaan vakaassa ympäristössä. Ne ovat myös 
sopinet, että yhteensovittamisen alueellinen ulottuvuus olisi otettava huomioon. Tässä 
tiedonannossa esitetyt suunnitelmat perustuvat yhteensovittamisen rakenteeseen, josta on 
sovittu Maailmanpankin kanssa. 
IL Euroopan unionin antaman avun hallinto 
Euroopan unionin merkittävä avustus entisen Jugoslavian jälleenrakentamisessa edellyttää 
toimenpiteitä yhteisön varojen osoittamiseksi tähän tarkoitukseen sekä komission 
osastoissa että avunsaajamaissa. 
a) Komission osastoissa jälleenrakentamiseen erityisesti varattujen varojen hoito 
merkitsee sitä, että avustukseen välittömästi osallistuvat pääosastot, joissa on tällä 
hetkellä liian vähän henkilöstöä ja jotka eivät sovellu tähän tarkoitukseen, on 
organisoitava uudelleen. Entisen Jugoslavian jälleenrakentamista varten on 
suunniteltu uutta työryhmää varmistamaan avoimuus ja sovittamaan yhteen 
komission ao. osastojen toimenpiteet. Muitakin toimenpiteitä tarvitaan 
varmistamaan, että komissio voi suorittaa sille annetut uudet tehtävät. 
b) Vastaavia toimenpiteitä tarvitaan paikan päällä avunsaajamaissa. Komissiolla ei 
ole alueella valtuuskuntia tällä hetkellä, paitsi Belgradissa, maan pääkaupungissa, 
joka ei ole varsinaisen jälleenrakennusavun kohteena. Mitään komission 
työryhmää tai edustajaa ei ole pahoin tuhoutuneessa Bosnia-Hertsegovinassa, 
joka saanee paljon apua. IMG, joka saa 40-42 % varoistaan yhteisöltä, on ainoa 
mahdollinen hyödyllinen väline Bosnia-Hertsegovinan jälleenrakennushankkeiden 
yksilöimiseksi ja mahdollisesti niiden toteuttamiseksi. 
Komission työryhmiä olisi tästä syystä lähetettävä Bosnia-Hertsegovinaan, ja tarvittaessa 
Kroatiaan, edellyttäen että ne vastaavat myös toiminnan sovittamisesta yhteen muiden 
jo vakiintuneiden avunantajien toiminnan kanssa. 
HL Yhteensovittaminen 
Kansainvälisen avun laajuus, avunantajien ja mahdollisten avunsaajien määrä sekä 
käytössä olevien välineiden laajuus merkitsevät sitä, että entisen Jugoslavian 
jälleenrakennusavun tehokas yhteensovittaminen on erittäin tärkeää. Kuten komissio on 
korostanut ehdotuksissaan, joista neuvosto on yhtä mieltä 30 päivänä lokakuuta 
hyväksymässään asiakirjassa, tällaisen yhteensovittamisen olennaiset osat ovat seuraavat: 
kansainvälisen avun piiriin kuulumattomien varojen ja sektorien tehokas käyttö, 
eri avunantajien oman asiantuntemuksen ja tietotaidon käyttö, 
mahdollisimman monien avunantajien ryhmittäminen yhteen, 
mahdollisimman suuri avoimuus ja tietojen saanti paikallisista tarpeista ja 
projekteista, ja 
rakenteiden luominen avunsaajamaihin, jotka voivat ottaa vastaan kansainvälistä 
apua. 
Yhteensovittamisessa käytettävät välineet ovat jälleenrakentamista käsittelevä konferenssi, 
suppea yhteensovittamisryhmä (Steering Committee) ja paikalliset yhteensovittamis-
rakenteet. 
a) Jälleenrakentamista käsittelevä konferenssi 
Vain kansainvälisen yhteisön yhteiset ponnistelut riittävät vastaamaan entisen Jugoslavian, 
ja varsinkin Bosnia-Hertsegovinan jälleenrakentamisen asettamiin haasteisiin. Kaikki 
yhden maan, maaryhmän tai edes kansainvälisen järjestön yhdensuuntaiset ponnistelut 
on todennäköisesti tuomittu epäonnistumaan. Jotta poliittiset panokset ymmärrettäisiin 
täysin ja merkittäviä varoja saataisiin liikkeelle, on tarpeen kutsua koolle kansainvälinen 
konferenssi pohtimaan koko Bosnia-Hertsegovinan jälleenrakentamista siten, että siihen 
osallistuisivat kaikki mahdolliset avunantajat. Komissio aikoo järjestää tällaisen 
konferenssin yhdessä Maailmanpankin kanssa. G7-maat ovat hyväksyneet ajatuksen. 
Konferenssi pidetään olosuhteiden salliessa, ts. kun rauhanprosessissa on edistytty 
riittävästi, Ison-Britannian hallituksen ehdotuksesta Lontoossa pidettävän konferenssin 
jälkeen. 
Huomattavia valmisteluja tarvitaan tietojen keräämiseksi, tärkeysjärjestyksen 
vahvistamiseksi, varojen etsimiseksi, päätöksen tekemiseksi siitä, mitkä maat ja 
kansainväliset järjestöt kutsutaan, sekä päätöslauselmaluonnosten tekemiseksi. Komissio 
ja Maailmanpankki ovat sopineet yhteistyöstä konferenssin valmisteluissa. 
b) Suppea yhteensovittamisryhmä 
Ensivaihe jälleenrakentamisavun yhteensovittamisessa on asettaa suppea 
yhteensovittamisryhmä (Steering Committee). Sen on voitava antaa suosituksia 
toimintalinjoista, yleissuunnitelmista ja tärkeysjärjestyksistä. Sen olisi saatava 
valvontaraportteja jälleenrakennushankkeista ja koottava tärkeitä tietoja yksilöidyistä 
tarpeista, käytettävistä voimavaroista ja meneillään olevista hankkeista. Sen tulisi myös 
valvoa, että kansainväliselle avulle asetettuja poliittisia ja taloudellisia ehtoja avun 
täytäntöönpanosta noudatetaan. Sen olisi oltava riittävän edustava, jäseniä olisi oltava 
kahdeksan, enintään kymmenen, ja sen olisi kokoonnuttava enintään kerran kuukaudessa. 
Jo alkuvaiheessa olisi luotava jälleenrakentamisavusta avaintietoja sisältävä tietokanta. 
c) Paikalliset yhteensovittamisrakenteet 
Jotta kansainvälistä apua käytettäisiin tehokkaasti, olisi luotava paikallisia 
yhteensovittamisrakenteita, joihin tulisi valita myös suppean yhteensovittamisryhmän 
jäseniä. Nämä toimielimet hyödyntävät avunantajien ja -saajien kokemuksia. Komissiolle 
olisi annettava voimavarat osallistua paikallisiin rakenteisiin. Koska IMG:llä on jo 
tällainen rakenne, sitä olisi hyödynnettävä mahdollisimman paljon ja mukautettava se 
mahdollisiin uusiin tehtäviin. Yhteensovittaminen paikan päällä vaatii läheisempää 
yhteistyötä avunsaajamaiden kansallisten, alueellisten ja paikallisviranomaisten kanssa. 
Jos teknistä apua tarvitaan tällaisen rakenteen luomiseksi, sitä on annettava. 
IV. Päätelmät 
entisen Jugoslavian jälleenrakentamiseen tarvittavien yhteisön varojen hallintoa 
varten komissio toteuttaa soveltuvia toimenpiteitä antaakseen käytettäväksi 
tarvittavat inhimilliset ja aineelliset voimavarat sekä komission osastoilla että 
paikallisesti avunsaajamaissa, 
komissio ja Maailmanpankki kutsuvat koolle avunantajien konferenssin 
käsittelemään Bosnia-Hertsegovinaa ja tekevät tiivistä yhteistyötä tavoitteen 
saavuttamiseksi, 
avun yhteensovittaminen annetaan tehtäväksi suppealle työryhmälle, joka vastaa 
projektien, toimintasuunnitelmien ja yleisten tärkeysjärjestysten suunnittelusta, 
paikallisia yhteensovittamisrakenteita luodaan IMG:n kokemusten pohjalta. 

ISSN 1024-44*2 
KOM(95) 582 lopullinen 
ASIAKIRJAT 
n ii 
Luettelonumero : CB-CO-95-619-FI-C 
ISBN 92-77-96395-6 
Euroopan yhteisöjen virallisten julkaisujen toimisto 
L-2985 Luxemburg 
G